914.000

Lescha davart ils fatgs veterinars (LVet)

dals 30-08-2007 (versiun dals 01-01-2016)

Il cussegl grond dal chantun Grischun1),

sa basond sin l'art. 31 da la constituziun chantunala2), suenter avair gì invista da la missiva da la regenza dals 15 da matg 20073),

concluda:

1. Disposiziuns generalas

Intent

Art.  1 1 La   legislaziun   chantunala   davart   ils   fatgs   veterinars   serva   a   mantegnair   ed   a promover la sanadad dals umans e dals animals sco er a proteger ils animals da niz e da cumpagnia.

Execuziun

Art.  2 1 Il chantun exequescha spezialmain la legislaziun federala en il sectur dal cumbat cunter epidemias d'animals, dals medicaments veterinars, da las professiuns per la tgira da la sanadad dals animals, da las victualias e da la protecziun dals animals, las disposiziuns   davart   il   commerzi   da   muvel   sco   er   las   disposiziuns   chantunalas cumplementaras.

2 Las vischnancas exequeschan las prescripziuns federalas e chantunalas davart il cumbat   cunter   epidemias   d'animals,   davart   il   possess   da   chauns   e   davart   la protecziun dals animals, uschenavant ch'ellas èn cumpetentas per quai.

1) PCG 2007/2008, 81 2) DG 110.100 3) pagina 81 * tabellas da las modificaziuns a la fin dal relasch

1

914.000

2. Organisaziun e cumpetenza

2.1. AUTORITADS CHANTUNALAS

Regenza

Art.  3 1 La regenza ha la surveglianza suprema dal cumbat cunter epidemias d'animals, da la protecziun dals animals, da las professiuns per la tgira da la sanadad dals animals, dal   commerzi   da   muvel   sco   er   dal   sectur   dals   medicaments   veterinars   e   da   las victualias.

2 Plinavant è la regenza cumpetenta en spezial per las suandantas incumbensas:

eleger la veterinaria u il veterinari chantunal e la substituta u il substitut;

a)

eleger las veterinarias ed ils veterinaris uffizials;

b)

eleger la cumissiun per experiments cun animals e ses presidi;

c)

nominar,   descriver   las   incumbensas   sco   er   determinar   ils   dretgs,   las d)

obligaziuns   e   las   indemnisaziuns   dals   organs   da   la   polizia   d'epidemias d'animals, da la protecziun dals animals sco er dal sectur da la legislaziun dals medicaments veterinars. Ella po attribuir tschertas regiuns als organs, en las qualas ils organs exequeschan lur activitad.

Departament

Art.  4 1 Il   departament   elegia   ils   organs   da   la   polizia   d'epidemias   d'animals,   da   la protecziun dals animals e dal sectur da la legislaziun dals medicaments veterinars ch'èn previs dal dretg federal e dal dretg chantunal, uschenavant che quests organs na vegnan betg nominads da la regenza.

2 Plinavant è el cumpetent per:

a)

b)

c)

tractar recurs;

exequir proceduras penalas en la procedura penala administrativa;

far contracts cun persunas privatas e cun corporaziuns da dretg public en cas che incumbensas vegnan delegadas.

Uffizi

Art.  5 1 Sco post spezialisà exequescha l'uffizi cumpetent en general las disposiziuns davart il cumbat cunter epidemias d'animals, davart las victualias, davart la protecziun dals animals, davart las professiuns da la tgira da la sanadad dals animals, davart ils medicaments veterinars sco er davart il commerzi da muvel.

2 El ha cunzunt l'incumbensa da:

a)

ordinar   las   mesiras   per   impedir   la   derasaziun   u   per   eliminar   epidemias d'animals u autras malsognas d'animals, nun che autras instanzas federalas u chantunalas sajan cumpetentas per quai;

conceder sco er retrair permissiuns, nun che questa lescha u las disposiziuns executivas designeschian in auter post sco cumpetent;

b)

2

914.000

c)

d)

e)

f)

cooperar tar servetschs da la sanadad d'animals;

controllar e survegliar ils organs da la polizia d'epidemias d'animals, da la protecziun dals animals e dal sectur dals medicaments veterinars sco er las professiuns per la tgira da la sanadad dals animals;

manar   ils   curs   d'instrucziun   e   da   cumplettaziun   per   martgadantas   e   per martgadants da muvel;

cooperar tar la perscrutaziun da malsognas d'animals, uschenavant che quai è en l'interess dal chantun;

elavurar expertisas uffizialas;

conceder e retrair patentas per il commerzi da muvel;

controllar la producziun primara;

manar il post chantunal che elavurescha las annunzias da morsas da chauns.

g)

h)

i)

j)

3 Per ademplir sias incumbensas po el consultar spezialmain ils organs da la polizia, il servetsch da controlla agricula sco er il servetsch da cussegliaziun agricula.

4 L'uffizi designescha las veterinarias ed ils veterinaris cun incumbensas spezialas sco   er   las   incumbensadas   ed   ils   incumbensads   per   dismetter   products   secundars animals che ston sa participar a curs d'instrucziun e da perfecziunament.

Veterinarias e veterinaris uffizials

Art.  6 1 Las   veterinarias   ed   ils   veterinaris   uffizials   han   spezialmain   las   suandantas incumbensas:

a)

manar il cumbat cunter epidemias, uschenavant che quai na vegn betg exequì da l'uffizi u d'auters organs;

survegliar   las   incumbensadas   ed   ils   incumbensads   per   dismetter   products secundars animals;

survegliar l'activitad da las tecnicistas e dals tecnicists d'inseminaziun;

survegliar ils stabiliments da maz, la dismessa da products secundars animals e l'utilisaziun da pavel d'animals;

ademplir ulteriuras incumbensas che vegnan delegadas ad ellas ed ad els da la regenza u da l'uffizi.

b)

c)

d)

e)

Art.  7 Veterinarias e veterinaris cun incumbensas spezialas 1 Las veterinarias ed ils veterinaris pon vegnir incumbensads da l'uffizi da surpigliar incumbensas   las   pli   differentas   sco:   sclerir   il   suspect   d'epidemias   d'animals,   far tractaments per incumbensa da l'uffizi, survegliar tractaments, prender mesiras per cumbatter epidemias d'animals, far vaccinaziuns da protecziun, prender provas da sang, far examinaziuns da muvel da maz, far controllas da charn ed examens da cumportament.

Cumissaria e cumissari d'avieuls

Art.  8 1 En enclegientscha cun l'uffizi è la cumissaria u il cumissari d'avieuls autorisà da relaschar   directivas   tecnicas   specificas   per   cumbatter   malsognas   d'avieuls   ch'èn suttamessas a l'obligaziun d'annunzia.

3

914.000

2 Ella u el maina l'inspecturat d'avieuls.

Expertas ed experts da stimaziun

Art.  9 1 Las expertas ed ils experts da stimaziun fixeschan per regla las indemnisaziuns per perditas   d'animals   che   vegnan   pajadas   en   il   rom   dal   cumbat   cunter   epidemias d'animals.

2.2. AUTORITADS COMMUNALAS

Art.  10

Incumbensas da las vischnancas 1. princip

1 Las vischnancas sustegnan ils organs chantunals en l'execuziun da las disposiziuns davart il cumbat cunter epidemias d'animals e davart la protecziun dals animals.

Art.  11

2. incumbensadas ed incumbensads per dismetter products secundars animals

1 Mintga vischnanca fixescha per ses territori ina incumbensada u in incumbensà per dismetter products secundars animals e regla la substituziun. Pliras vischnancas pon designar   communablamain   ina   incumbensada   u   in   incumbensà   per   dismetter products secundars animals.

3. dismessa da products secundars animals

Art.  12 1 Mintga vischnanca sto garantir ch'ils products secundars animals che resultan sin ses territori vegnian dismess, uschenavant che quels na vegnan betg dismess da la possessura u dal possessur.

3. Professiuns da la tgira da la sanadad dals animals e direcziun d'ina pratica

3.1. OBLIGAZIUN DA DUMANDAR INA PERMISSIUN

Obligaziun da dumandar ina permissiun

Art.  13 1 Ina   permissiun   è   necessaria   per   exequir   las   suandantas   activitads   en   atgna responsabladad professiunala e cunter ina indemnisaziun:

a)

constatar e tractar malsognas, blessuras u disturbis da la sanadad d'animals da niz e da cumpagnia;

intervenziuns   vi   d'animals   da   niz   e   da   cumpagnia,   las   qualas   servan   a   la reproducziun;

vender medicaments per animals.

b)

c)

4

914.000

2 Sch'ina persuna pratitgescha legalmain e cun la permissiun respectiva en in auter chantun u en in stadi contrahent in'activitad ch'è – tenor l'alinea 1 – suttamessa a l'obligaziun   da   dumandar   ina   permissiun,   po   ella   pratitgar   sia   activitad   durant maximalmain   90   dis   da   lavur   per   onn   en   il   chantun   Grischun,   e   quai   senza permissiun. Ella sto communitgar quai en scrit a l'uffizi avant che cumenzar cun l'activitad ed ella sto cumprovar ch'ella haja pratitgà fin ussa legalmain sia activitad.

Ella sto infurmar l'uffizi da tut temp davart sia activitad. Dal rest ha ella ils medems dretgs sco las titularas e sco ils titulars d'ina permissiun.

3.2. VETERINARIAS E VETERINARIS

Permissiun

Art.  14 1 Cun   la   permissiun   da   l'uffizi   è   mintga   titulara   e   mintga   titular   d'in   diplom   da veterinari   federal   u   ester   renconuschì   autorisà   da   pratitgar   la   professiun   da veterinaria u da veterinari en l'entir chantun.

2 Veterinarias e veterinaris che mainan in'apoteca veterinara privata per ils basegns da l'atgna pratica basegnan ina permissiun per quest intent.

Obligaziuns spezialas

Art.  15 1 Sche la veterinaria u il veterinari constatescha u suspectescha epidemias d'animals, sto ella u el infurmar immediatamain la veterinaria uffiziala u il veterinari uffizial sco er l'uffizi ed ordinar mesiras preventivas.

2 Sch'igl exista in privel d'epidemias d'animals, ston las veterinarias ed ils veterinaris star a disposiziun a l'uffizi er ordaifer lur agen territori da pratica per exequir las mesiras da cumbat.

3.3. TECNICISTAS E TECNICISTS D'INSEMINAZIUN

Permissiun

Art.  16 1 Cun   la   permissiun   da   l'uffizi   è   mintga   titulara   e   mintga   titular   da   l'attest   da qualificaziun   per   tecnicistas   e   tecnicists   d'inseminaziun   autorisà   da   far inseminaziuns artifizialas. La permissiun vegn emessa per l'activitad en il chantun u en in tschert manaschi.

2 La permissiun autorisescha sulettamain da far intervenziuns vi d'animals da niz e da cumpagnia, las qualas servan exclusivamain a l'inseminaziun artifiziala.

3 A las titularas ed als titulars d'ina permissiun èsi scumandà d'incumbensar terzas persunas da far l'inseminaziun artifiziala.

5

914.000

3.4. ULTERIURAS PROFESSIUNS DA LA TGIRA DA LA SANADAD DALS ANIMALS

Permissiun

Art.  17 1 Ina permissiun per pratitgar in'ulteriura professiun per la tgira da la sanadad dals animals vegn mo concedida, sche la petenta u il petent po cumprovar tras in examen ch'ella u el ha experientscha avunda per diagnostitgar epidemias d'animals sco er ch'ella u el ha enconuschientschas suffizientas da la legislaziun davart epidemias d'animals, davart medicaments e davart la protecziun dals animals.

Activitads scumandadas

Art.  18 1 Per las titularas ed ils titulars d'ina permissiun per pratitgar ulteriuras professiuns per la tgira da la sanadad dals animals èsi scumandà expressivamain:

a)

da far suppressiuns da las dolurs ed intervenziuns chirurgicas che basegnan ina suppressiun da las dolurs sco er da tractar malsognas contagiusas;

da prender sang, da far injecziuns sco er da prender autras mesiras invasivas;

d'emetter expertisas uffizialas, attestats uffizials ed attestaziuns uffizialas.

b)

c)

3.5. DISPOSIZIUNS COMMUNABLAS

Concessiun da la permissiun

Art.  19 1 La permissiun vegn concedida, sche:

a)

la   petenta   u   il   petent   ha   ina   buna   reputaziun   e   n'ha   betg   cuntrafatg repetidamain u grevamain entaifer ils ultims 5 onns cunter las disposiziuns da la legislaziun federala u chantunala davart la protecziun dals animals, davart las epidemias d'animals, davart ils medicaments, davart ils narcotics e davart las professiuns medicinalas u cunter la legislaziun chantunala davart ils fatgs veterinars;

b)

i n'èn avant maun nagins motivs ch'impedeschan da pratitgar la professiun.

2 La   regenza   è   autorisada   da   circumscriver   pli   detagliadamain   las   premissas   per conceder la permissiun. Ella po reglar las ulteriuras premissas per conceder e per retrair la permissiun sco er per reglar l'exercizi da la professiun.

Art.  20 Retratga da la permissiun 1 La permissiun sto vegnir retratga, sche:

a)

b)

las premissas tenor l'artitgel 19 n'èn betg pli dadas;

l'obligaziun professiunala e l'obligaziun d'avair quità u las disposiziuns legalas vegnan violadas grevamain u repetidamain.

2 La retratga po avair lieu per l'entira activitad professiunala u per ina part da tala sco er per in temp limità u illimità.

6

914.000

Surveglianza

Art.  21 1 L'uffizi è autorisà da controllar tut ils locals, tut ils vehichels, tut ils medicaments, tut ils products medicinals e tut las installaziuns da la titulara u dal titular d'ina permissiun, ch'èn necessaris per pratitgar la professiun sco er da prender invista da las annotaziuns da la pratica.

Obligaziuns d'annunzia

Art.  22 1 Tecnicistas e tecnicists d'inseminaziun sco er titularas e titulars d'ina permissiun da pratitgar ulteriuras professiuns per la tgira da la sanadad d'animals ston infurmar immediatamain la veterinaria u il veterinari uffizial cumpetent en tut ils cas ch'ellas u els percorschan indizis d'ina malsogna transmissibla ch'è suttamessa a l'obligaziun d'annunzia.

2 Plinavant han ellas ed els l'obligaziun da consultar ina veterinaria u in veterinari, sch'igl   è   evident   ch'il   stadi   da   l'animal   pretenda   in   scleriment   u   in   tractament veterinar.

Manar ina pratica

Art.  23 1 La titulara u il titular d'ina permissiun sto manar persunalmain la pratica.

2 Tut las titularas e tut ils titulars d'ina permissiun ch'èn associads en ina pratica cuminaivla e tut las persunas ch'èn activas cun atgna responsabladad en la tgira da la sanadad d'animals ston disponer da la permissiun correspundenta per pudair pratitgar lur professiun.

3 La titulara u il titular d'ina permissiun è responsabel per l'exercizi da la professiun da represchentantas e da represchentants, d'assistentas e d'assistents sco er d'autras persunas auxiliaras.

Obligaziun da documentaziun

Art.  24 1 La titulara u il titular d'ina permissiun sto far annotaziuns davart las relaziuns da possess e davart il signalament da l'animal, davart la diagnosa, davart il tractament e davart ils medicaments consegnads, applitgads u ordinads.

4. Dismessa da products secundars animals

Incumbensas dal chantun

Art.  25 1 Il   chantun   procura   ch'i   vegnia   mess   a   disposiziun   l'infrastructura   per   dismetter products secundars animals.

2 Il chantun avra in u plirs centers chantunals da rimnada per products secundars animals.

3 En   il   rom   da   la   rentabilitad   procura   il   chantun   per   in   servetsch   da   rimnada suffizient.

7

914.000

Art.  26

Incumbensas da las vischnancas 1. centers regiunals da rimnada

1 Ils   centers   regiunals   da   rimnada   che   servan   a   la   rimnada   ordinaria   vegnan construids e manads da las vischnancas. La regenza determinescha ils lieus dals centers regiunals da rimnada, las regiuns da rimnada e l'appartegnientscha da las vischnancas a las regiuns.

2 La regenza po relaschar in reglament davart il manaschi dals centers regiunals da rimnada.

2. centers communals da rimnada

Art.  27 1 Las vischnancas pon endrizzar centers communals da rimnada, nua ch'ils products secundars animals pon vegnir tegnids irreproschablamain a frestg, fin ch'els vegnan transportads vinavant. Per transportar vinavant èn responsablas las vischnancas.

3. servetsch da rimnada

Art.  28 1 Per   dismetter   products   secundars   animals   èn   las   vischnancas   obligadas   da s'associar al servetsch chantunal da rimnada.

2 Per lur territori pon las vischnancas organisar ch'ils products secundars animals vegnian rimnads e transportads vinavant en il center regiunal da rimnada assegnà.

4. plazzas per sutterrar products secundars animals

Art.  29 1 Las vischnancas pon vegnir obligadas da metter a disposiziun plazzas adattadas per sutterrar products secundars animals.

2 Sin alps e sin culms giu da via ston products secundars animals vegnir sutterrads per regla al lieu, nua ch'els resultan, e quai uschia ch'els vegnan cuvrids cun ina stresa da terra d'almain 1,2 m. Il lieu na dastga betg esser palidus e na dastga betg sa chattar en la vischinanza d'auals u da tschiffadas da funtaunas.

Obligaziuns da las persunas privatas

Art.  30 1 Tgi   che   mazza   professiunalmain   animals   u   elavura   professiunalmain   charn (meztgas,   mazlarias   e.u.v.)   è   obligà   da   s'associar   ad   in   servetsch   chantunal   da rimnada e d'appurtar sez ses products secundars durant tschertas uras en il center da rimnada ubain – sin dumonda – da laschar dismetter quests products d'ina interpresa privata da dismessa ch'è renconuschida e che ha ina garanzia contractuala.

Art.  31

Repartiziun dals custs 1. en general

1 Ils custs per dismetter products secundars animals or dal cumbat cunter epidemias d'animals sto mo il chantun surpigliar.

8

914.000

2 Il chantun sa participescha ultra da quai cun almain dus terzs als custs dal servetsch da   rimnada   per   dismetter   products   secundars   animals,   als   custs   da   gestiun   e   da mantegniment dals centers chantunals da rimnada sco er als custs da gestiun d'auters stabiliments da dismessa che resultan per il chantun. * 3 Ils custs restants van a quint da las gestiunarias e dals gestiunaris da stabiliments da maz. La regenza reparta ils custs sin fundament dal dumber dals animals mazzads sco er eventualmain da las quantitads da paisa. * 4 La   regenza   po   declerar   ch'i   stoppian   vegnir   pajadas   taxas   per   l'utilisaziun   dals centers chantunals e regiunals da rimnada.

2. centers regiunals da rimnada

Art.  32 1 Als   custs   per   construir   centers   regiunals   da   rimnada   po   la   regenza   conceder contribuziuns da fin a 50 pertschient or da la finanziaziun speziala "cumbat cunter epidemias d'animals". * 2 Ils custs da manaschi e da mantegniment dals centers regiunals da rimnada van a quint da las vischnancas affiliadas.

3. participaziun da persunas privatas al servetsch da rimnada

Art.  33 1 Manaschis   ch'elavuran   charn   senza   far   sezs   la   meztga   sco   er   auters   manaschis ubain   autras   utilisadras   ed   auters   utilisaders   che   fan   diever   dals   servetschs   da rimnada da products secundars animals ston sa participar adequatamain als custs dal servetsch da rimnada.

5. Finanziaziun speziala "cumbat cunter epidemias d'animals" *

Intent

Art.  34 * 1 La finanziaziun speziala "cumbat cunter epidemias d'animals" serva ad ademplir las obligaziuns finanzialas che resultan per il chantun cun exequir la legislaziun davart epidemias d'animals.

Entradas en il fond

Art.  35 1 La finanziaziun speziala "cumbat cunter epidemias d'animals" ha las suandantas entradas: * 1. *

la contribuziun annuala dal chantun sco er da las possessuras e dals possessurs d'animals. Ella vegn mintgamai calculada per arment, per chaval, per portg, per nursa, per chaura e per pievel d'avieuls;

las   contribuziuns   per   animals   extrachantunals   alpegiads   che   ston   vegnir pajadas da la possessura u dal possessur da l'animal;

ils retgavs nets da las taxas dal commerzi da muvel;

2.

3.

9

914.000

4.

5.

autras   taxas   da   l'uffizi   e   multas   che   derivan   da   l'applicaziun   da   las disposiziuns   da   la   legislaziun   davart   ils   medicaments   veterinars,   davart epidemias   d'animals,   davart   la   protecziun   dals   animals   e   davart   ils   fatgs veterinars;

las contribuziuns tenor ils artitgels 31 e 33.

Import da las contribuziuns

per mintga animal da la spezia dals arments per mintga animal da la spezia dals portgs e dals chavals per mintga animal da la spezia da las nursas e da las chauras per mintga pievel d'avieuls

Art.  36 1 Da las possessuras e dals possessurs d'animals vegnan incassadas – en il senn da l'artitgel 35 cifra 1 da questa lescha – las suandantas contribuziuns: * fin 10.00 francs 1.

fin 5.00 francs 2.

fin 5.00 francs 3.

4.

fin 5.00 francs 2 Las   tariffas   da   contribuziun   en   il   senn   da   l'artitgel 35 cifra 2   per   animals extrachantunals alpegiads sa drizzan tenor l'alinea 1.

3 Entaifer   il   rom   prescrit   en   l'alinea   1   fixescha   la   regenza   l'import   da   las contribuziuns.

Incassament e consegna

Art.  37 * 1 La vischnanca sto incassar las contribuziuns da las possessuras e dals possessurs d'animals per la finanziaziun speziala "cumbat cunter epidemias d'animals" sco er las taxas   d'alpegiada   per   animals   extrachantunals.   A   l'uffizi   surdat   ella   glistas   da dumbraziun per las taxas d'alpegiada sin formulars uffizials.

Limitaziun dals pajaments al fond

Art.  38 * 1 Uschespert   che   la   finanziaziun   speziala   "cumbat   cunter   epidemias   d'animals" surpassa   la   facultad   da   5   milliuns   francs,   ston   las   contribuziuns   tenor l'artitgel 35 cifras 1 e 2 vegnir reducidas adequatamain resguardond il princip dal chaschunader.

2 Sche   la   facultad   sa   sbassa   sut   2   milliuns   francs,   ston   vegnir   augmentadas   las contribuziuns tenor l'artitgel 35 cifras 1 e 2. Sche las entradas ed ils meds finanzials avant maun na bastan betg per purtar las prestaziuns previsas en questa lescha, sto il deficit   vegnir   anticipà   or   da   meds   publics   generals.   Pajaments   anticipads   a   la finanziaziun speziala èn admess mo transitoricamain.

10

914.000

6. Cumbat cunter epidemias d'animals

6.1. MESIRAS

Mesiras generalas

Art.  39 1 La veterinaria u il veterinari chantunal e sia substituta u ses substitut pon ordinar tut   las   mesiras   necessarias   per   cumbatter   er   la   derasaziun   da   novas   epidemias d'animals. Ellas ed els pon ordinar tant mesiras da cumbat tar animals infectads u tar animals che vegnan suspectads d'esser infectads sco er mesiras per proteger animals sauns.

2 Ellas   ed   els   pon   ordinar   spezialmain   mesiras   da   bloccada,   vaccinaziuns preventivas, il mazzament d'animals sco er mesiras preventivas u ordinaziuns per l'utilisaziun da la charn e dal latg.

Analisas da laboratori

Art.  40 1 Incaricas per analisas uffizialas ston vegnir transmessas als laboratoris da l'uffizi.

L'uffizi decida tge incaricas che vegnan tramessas vinavant a tscherts laboratoris d'ordaifer per la liquidaziun.

Art.  41 Communicaziun e publicaziun da mesiras da bloccada 1 Sche   las   mesiras   da   bloccada   pertutgan   mo   effectivs   singuls,   vegn   fatga   ina communicaziun   en   scrit   a   la   possessura   u   al   possessur,   orientond   ils   organs communals da la polizia d'epidemias.

2 Sche la derasaziun d'ina epidemia è pli gronda u sch'il privel d'epidemias è pli grond, vegnan communitgadas las disposiziuns a quella vischnanca ch'è responsabla per lur publicaziun e per lur observaziun. En cas spezials vegn fatga la publicaziun en   il   fegl   uffizial   dal   chantun.   En   cas   d'epidemias   fitg   contagiusas   ston   vegnir publitgadas   las   disposiziuns   da   bloccada   e   las   ordinaziuns   cun   tut   las   mesiras adattadas per quest intent.

Cooperaziun da la vischnanca

Art.  42 1 Las vischnancas èn obligadas da metter a disposiziun e d'indemnisar il persunal auxiliar   necessari   per   ils   nettegiaments   e   per   las   dischinfecziuns   ch'ils   posts chantunals cumpetents han ordinà, sco er per las controllas periodicas dals effectivs d'animals e per las mesiras profilacticas.

Obligaziuns da la possessura u dal possessur d'animals

Art.  43 1 En spezial sto la possessura u il possessur d'animals:

1.

gidar   la   veterinaria   u   il   veterinari   tar   las   controllas   e   tar   las   ulteriuras intervenziuns e suandar ses cumonds;

11

914.000

2.

3.

4.

5.

tractar   ils   animals   malsauns   tenor   las   instrucziuns   da   la   veterinaria   u   dal veterinari;

nettegiar e dischinfectar las atgnas stallas e lur conturns u laschar far quai sin agen quint;

manar   ils   animals   a   la   plazza   inditgada,   sch'igl   èn   vegnids   ordinads vaccinaziuns e bogns da nursas, e gidar a vaccinar respectivamain a bagnar ils animals;

far pront per il transport cadavers d'animals che resultan en l'agen manaschi, e quai tenor las disposiziuns da la vischnanca, e manar quels en in center da rimnada   designà   da   la   vischnanca   u   sin   la   plazza   per   sutterrar   products secundars animals.

6.2. INDEMNISAZIUNS E CONTRIBUZIUNS

Art.  44

Indemnisaziuns per perditas d'animals 1. en general

1 Per   perditas   d'animals   vegnan   pajadas   indemnisaziuns   che   correspundan   a   la legislaziun federala ed a las disposiziuns chantunalas cumplementaras.

2 La regenza è autorisada da declerar ch'ils princips d'indemnisaziun possian vegnir applitgads dal tuttafatg u per part per ulteriuras malsognas d'animals, sche quai è en l'interess public.

2. import da l'indemnisaziun, princip

Art.  45 1 Las indemnisaziuns ston vegnir calculadas uschia, che las persunas donnegiadas survegnan – mettend a quint il retgav da l'utilisaziun – 90 pertschient da la valur da stimaziun tar animals d'ungla e tar chavals e 70 pertschient da la valur da stimaziun tar auters animals.

3. excepziuns e reducziun da l'indemnisaziun

Art.  46 1 Ultra dals motivs numnads en la legislaziun federala davart epidemias d'animals vegnan refusadas u reducidas las indemnisaziuns tenor appreziar, sche:

a)

ils animals malsauns n'han betg survegnì la tgira ed il tractament necessari, spezialmain sch'i n'è betg vegnì consultà ina veterinaria u in veterinari u sch'i n'èn betg vegnidas observadas prescripziuns da possessura u da possessur;

il retgav da l'utilisaziun è diminuì tras in cumportament negligent;

documents   che   conferman   la   diagnosa   sco   la   constataziun   veterinara,   il rapport da secziun, las analisas dal laboratori u documents necessaris per la stimaziun areguard la derivanza, areguard la prestaziun da latg e da charn, areguard la purtanza e.u.v. mancan dal tuttafatg u per part tar animals ids a la malura u mazzads.

b)

c)

12

914.000

4. stimaziun

Art.  47 1 Ils   animals   ston   per   regla   vegnir   stimads   da   las   expertas   e   dals   experts   da stimaziun.   En   cas   urgents   u   sch'i   ston   vegnir   stimads   mo   singuls   animals, spezialmain er animals ids a la malura, po la veterinaria u il veterinari chantunal ubain sia substituta u ses substitut far la stimaziun. En cas d'animals ids a la malura ston er vegnir resguardads ils documents da derivanza e da prestaziun da latg e da charn sco er la stimaziun da l'assicuranza.

5. controlla e rectificaziun da las stimaziuns

Art.  48 1 Possessuras e possessurs d'animals che na van betg d'accord cun la stimaziun pon far   recurs   tar   il   departament   cumpetent   agiuntond   il   protocol   da   stimaziun   ed ulteriurs documents relevants per il giudicament.

2 Sche stimaziuns sa basan sin indicaziuns fallidas u na correspundan betg a las directivas   respectivas,   las   sto   l'uffizi   returnar   a   las   expertas   ed   als   experts   da stimaziun per las laschar giuditgar da nov, en il mender cas las sto el trametter al departament cumpetent per las laschar examinar e rectifitgar.

Contribuziuns

Art.  49 1 Da   la   finanziaziun   speziala   "cumbat   cunter   epidemias   d'animals"   pon   vegnir pajadas contribuziuns: * a)

b)

c)

a l'instrucziun ed a la realisaziun da l'igiena da charn;

a servetschs da la sanadad dals animals;

da fin 50 pertschient als custs per construir centers regiunals da rimnada per la dismessa da products secundars animals u auters stabiliments che servan a cumbatter cunter epidemias d'animals ed a mantegnair sauns ils animals da niz.

6.3. REPARTIZIUN DALS CUSTS

Possessura u possessur d'animals

Art.  50 1 A quint da la possessura u dal possessur d'animals van:

1. *

ils  custs  dals  vaccins,  dals  medicaments  sco  er  ils  custs  per  dar  quels  als animals, sch'i na vegn betg ordinà expressivamain en questa lescha u en las disposiziuns   executivas   da   la   regenza4)  che   quests   custs   stoppian   vegnir surpigliads da la finanziaziun speziala "cumbat cunter epidemias d'animals";

perditas da gudogn inclusiv la perdita da l'utilisaziun;

las   perditas   da   material   e   da   pavel   pervia   da   dischinfecziuns   e   da nettegiaments ordinads;

la resalva persunala tar perditas d'animals;

2.

3.

4.

4) DG 914.100

13

914.000

5.

las indemnisaziuns da la veterinaria u dal veterinari cun ina incarica uffiziala per   controllar   u   per   tractar   animals   ed   effectivs   e   per   emetter   ils   attestats necessaris che vegnan dumandads per exposiziuns da muvel, per martgads spezials, per l'export u per l'import.

Vischnancas

Art.  51 1 Las vischnancas ston surpigliar:

1.

2.

3.

4.

5. *

ils custs che stattan en connex cun la publicaziun da mesiras ordinadas e cun la surveglianza da lur execuziun, inclusiv las guardias d'epidemias ed ils posts da bloccada che ston vegnir installads da la vischnanca;

ils   custs   dal   persunal   auxiliar   per   tut   las   mesiras   da   cumbat   inclusiv   il nettegiament   e   la   dischinfecziun,   uschenavant   che   quests   custs   n'èn   betg chaussa da la possessura u dal possessur d'animals;

ils   custs   da   las   accumpagnadras   e   dals   accumpagnaders   tar   las   controllas periodicas dals effectivs d'animals e tar las vaccinaziuns preventivas;

ils custs per dismetter products secundars animals, inclusiv ils custs per la participaziun a la construcziun, al manaschi ed al mantegniment dals centers regiunals da rimnada, uschenavant che quests custs na vegnan betg surpigliads dal chantun e da persunas privatas che fan diever dal servetsch da rimnada;

ils custs per incassar las contribuziuns da las possessuras e dals possessurs d'animals e las contribuziuns per l'alpegiada dals animals extrachantunals per mauns da la finanziaziun speziala "cumbat cunter epidemias d'animals";

ils custs per construir e per metter a disposiziun ils bogns da nursas.

6.

2 La salarisaziun da las incumbensadas e dals incumbensads per dismetter products secundars animals è chaussa da las vischnancas.

3 Per che lur organs da la polizia d'epidemias possian frequentar curs obligatorics d'instrucziun e da cumplettaziun han las vischnancas da pajar a quels diarias ed indemnisaziuns da spesas adequatas.

Fond cunter epidemias d'animals

Art.  52 1 Tut ils custs da las mesiras preventivas e da cumbat sco er las indemnisaziuns per animals van a quint da la finanziaziun speziala "cumbat cunter epidemias d'animals", uschenavant che quests custs na ston betg vegnir surpigliads da la possessura u dal possessur d'animals, da la vischnanca u da la confederaziun. * 2 Quai èn spezialmain ils suandants custs:

1.

ils   custs   da   la   veterinaria   u   dal   veterinari   per   intervenziuns   en   il   rom   dal cumbat cunter epidemias d'animals;

ils custs da laboratori per las analisas che vegnan ordinadas da l'uffizi u ch'èn vegnidas fatgas cun ses consentiment;

ils custs per ils vaccins, en cas ch'i vegn ordinà da vaccinar ils effectivs dals animals da niz;

ils custs per ils meds da dischinfecziun per indrizs e per vehichels en il cumbat cunter epidemias d'animals;

2.

3.

4.

14

914.000

5.

6.

7.

8.

9.

ils custs da transport, da stimaziun e d'utilisaziun en il rom dal cumbat cunter epidemias d'animals;

ils custs per las guardias d'epidemia, per ils posts da bloccada e per ils posts da dischinfecziun che vegnan installads dal chantun;

l'indemnisaziun dal persunal auxiliar engaschà da l'uffizi en cas da controllas e da   vaccinaziuns   preventivas   suenter   erupziuns   d'epidemias   observond   ils artitgels 42 e 51 da questa lescha;

la dismessa da products secundars animals en cas d'epidemias;

l'indemnisaziun da las inspecturas e dals inspecturs d'avieuls per intervenziuns en   il   cumbat   da   malsognas   d'avieuls   ch'èn   suttamessas   a   l'obligaziun d'annunzia;

10. * plinavant van las parts dal chantun vi dals custs dal servetsch da rimnada, dal manaschi   e   dal   mantegniment   dals   centers   chantunals   da   rimnada   e   da   la dismessa da products secundars animals a quint da la finanziaziun speziala "cumbat cunter epidemias d'animals", nun che quests custs stoppian vegnir surpigliads da persunas privatas, da la vischnanca u da la confederaziun.

7. Traffic cun animals, cun substanzas d'origin animal e cun auters objects

7.1. MARTGADS DA MUVEL ED EXPOSIZIUNS DA MUVEL

Cumpetenzas da l'uffizi

Art.  53 1 Sch'igl exista in privel acut d'epidemias d'animals u il privel da derasar malsognas contagiusas   è   l'uffizi   autorisà   da   disponer   che   martgads   d'animals,   martgads   da muvel   da   maz   ed   exposiziuns   da   muvel   vegnian   annullads   u   suspendids temporarmain.

Art.  54

Exposiziuns da muvel localas e regiunalas ed occurrenzas sumegliantas

1 Per   la   preschentaziun   ad   exposiziuns   da   muvel   localas   ed   ad   occurrenzas sumegliantas,   nua   che   mo   animals   da   las   vischnancas   d'exposiziun   e   da   las vischnancas vischinas respectivamain da la medema vallada vegnan preschentads, n'èsi per regla betg necessari d'avair cun sai ils documents d'accumpagnament e da controllar la preschentaziun.

2 En quest connex po l'uffizi ordinar mesiras divergentas, cunzunt per avair cun sai ils documents d'accumpagnament.

Custs per controllar la preschentaziun

Art.  55 1 Ils custs che resultan per controllar la preschentaziun ston vegnir surpigliads da l'organisatura u da l'organisatur.

15

914.000

7.2. TRAFFIC CUN ANIMALS

Traffic cun animals da l'exteriur

Art.  56 1 Tgi che vul alpegiar animals esters da la spezia dals chavals, dals bovs, da las nursas, da las chauras u dals portgs sin las alps grischunas, sto annunziar quai a l'uffizi avant ch'igl è previs da passar sur il cunfin.

7.3. COMMERZI DA MUVEL

Valaivladad da la patenta

Art.  57 1 Las patentas per il commerzi da muvel grond valan er per il commerzi da muvel manidel.

8. Protecziun dals animals

Art.  58

Obligaziuns da cooperar 1. obligaziuns d'annunzia

1 Las   vischnancas   èn   obligadas   d'annunziar   als   organs   executivs   chantunals cuntravenziuns   cunter   la   legislaziun   davart   la   protecziun   dals   animals   sin   lur territori.

2 Las veterinarias ed ils veterinaris, las tecnicistas ed ils tecnicists d'inseminaziun, las titularas ed ils titulars d'ina permissiun per pratitgar ulteriuras professiuns da la tgira da la sanadad dals animals, las controlladras ed ils controlladers da charn, la polizia chantunala, ils organs da surveglianza da chatscha sco er ils ulteriurs organs da la polizia   d'epidemias   d'animals   annunzian   a   l'uffizi   las   cuntravenziuns   cunter   la legislaziun davart la protecziun dals animals.

2. obligaziun da sustegnair

Art.  59 1 Las   vischnancas,   las   veterinarias   ed   ils   veterinaris,   las   controlladras   ed   ils controlladers da charn, la polizia chantunala, ils organs da surveglianza da chatscha sco er ils ulteriurs organs da la polizia d'epidemias d'animals sustegnan ils organs executivs en il sectur da la protecziun dals animals.

Contribuziuns

Art.  60 1 Il chantun po pajar contribuziuns a la realisaziun da curs che servan a la protecziun dals animals.

16

914.000

Art.  61

Cumissiun per experiments cun animals 1. cumposiziun

1 La   cumissiun   per   experiments   cun   animals   sa   cumpona   da   5   commembras   e commembers   dal   fatg.   Duas   da   quellas   persunas   ston   vegnir   elegidas   en enclegientscha  cun  la  societad  grischuna  per  la  protecziun  dals  animals  sco  sias represchentantas. L'uffizi maina il secretariat.

2 Empè   da   quai   po   la   regenza   instituir   ina   cumissiun   communabla   ensemen   cun auters chantuns.

2. cumpetenzas ed incumbensas

Art.  62 1 Ultra da las cumpetenzas e da las incumbensas numnadas en la legislaziun federala davart   la   protecziun   dals   animals   cusseglia   la   cumissiun   per   experiments   cun animals  l'uffizi  en  tut  las  dumondas  che  stattan  en  connex  cun  experiments  cun animals.

2 L'uffizi po delegar ulteriuras incumbensas ad ella.

Art.  63 1 L'uffizi po consultar ulteriuras organisaziuns per la cussegliaziun.

Consultaziun d'organisaziuns

9. Possess da chauns ed animals chattads

Art.  64

Possess da chauns 1. registraziun e controlla

1 Las vischnancas èn obligadas da registrar ils chauns en ina banca da datas che vegn inditgada da la regenza e d'actualisar permanentamain las datas. Il possess da chauns è suttamess a lur controlla.

2 Las vischnancas pon relaschar ulteriuras disposiziuns davart il possess da chauns.

2. examen da cumportament

Art.  65 1 L'uffizi è autorisà da metter in chaun sut observaziun (examen da cumportament), sch'i dat indizis per singularitads dal cumportament.

2 Ils custs da l'examen da cumportament e d'eventualas ulteriuras analisas van a quint da la possessura u dal possessur dal chaun, sche l'examen da cumportament mussa che l'animal è privlus per la publicitad.

3. mesiras

Art.  66 1 L'uffizi ordinescha las mesiras ch'èn necessarias per segirar animals privlus. El po spezialmain ordinar che:

a)

la possessura u il possessur d'animals stoppia frequentar curs u scolaziuns;

17

914.000

b)

c)

d)

e)

f)

g)

h)

la   possessura   u   il   possessur   da   chauns   stoppia   far   in'assicuranza   da responsabladad;

l'animal stoppia vegnir collocà ad interim en ina chasa d'animals u en in auter institut da tegnida d'animals adattà;

l'animal na dastgia betg vegnir scolà u utilisà per il servetsch da protecziun;

il chaun stoppia – en territoris d'abitadi – purtar in buccarè u vegnir manà a la tschinta;

l'animal dastgia vegnir conducì mo da tschertas persunas;

il chaun mastgel stoppia vegnir chastrà respectivamain la chogna sterilisada senza indemnisaziun;

l'animal vegnia exproprià senza indemnisaziun cun l'intent d'al plazzar en in auter lieu;

l'animal stoppia vegnir mazzà senza indemnisaziun.

i)

2 Ils custs da la mesira van a quint da la possessura u dal possessur d'animals.

Animals senza patruna u senza patrun u animals fugids Art.  67 1 Animals senza patruna u senza patrun ed animals fugids ston vegnir prendids en salv dals organs communals e surdads a la possessura u al possessur. Las expensas per   pavlar   e   per   collocar   l'animal,   las   expensas   per   retschertgas   sco   er   tut   las ulteriuras spesas ston vegnir surpigliadas da la possessura u dal possessur d'animals.

2 Sche la possessura u sch'il possessur d'animals na po betg vegnir eruì entaifer in termin adequat, vegn l'animal – sin ordinaziun da la vischnanca – collocà en in lieu adattà. Sche la possessura u sch'il possessur na po betg vegnir eruì, van ils custs a quint da la vischnanca.

3 Sche   l'animal   na   po   vegnir   collocà   nagliur,   vegn   el   mazzà.   La   possessura   u   il possessur n'ha nagin dretg d'indemnisaziun.

10. Finanziaziun

Contribuziuns federalas echantunalas

Art.  68 1 En tut quels cas che contribuziuns chantunalas èn la premissa per contribuziuns federalas,   vala   la   regla   ch'il   chantun   conceda   las   contribuziuns   che   vegnan pretendidas dad el tenor la legislaziun federala.

Contribuziuns chantunalas

Art.  69 1 La regenza concluda contribuziuns finanzialas ed autras mesiras da promoziun en il senn da questa lescha ed en il rom dals credits ch'èn vegnids fixads dal cussegl grond.

2 Ella   po   colliar   mesiras   chantunalas   da   promoziun   e   prestaziuns   chantunalas   da contribuziuns cun cundiziuns e pretensiuns.

18

914.000

Art.  70

Taxas ed indemnisaziuns 1. Obligaziun da pajar taxas

1 Tgi che chaschuna u tgi che ha da responsar acts uffizials tenor questa lescha, tenor las disposiziuns executivas respectivas u tenor la legislaziun federala surordinada, sto star bun per ils custs correspundents.

Art.  71

2. Controllas posteriuras a) obligaziun da pajar taxas

1 Sch'i vegnan constatadas mancanzas a chaschun da controllas che vegnan fatgas tenor   questa   lescha,   tenor   las   disposiziuns   executivas   respectivas   u   tenor   la legislaziun   federala   surordinada,   e   sch'i   ston   alura   vegnir   fatgas   controllas posteriuras per constatar che las mancanzas sajan vegnidas eliminadas, ston vegnir pajadas taxas per questas controllas posteriuras.

b) import da las taxas

Art.  72 1 Per controllas simplas fixescha la regenza taxas pauschalas fin maximalmain 2000 francs per controlla.

11. Procedura e delegaziun d'incumbensas

Meds legals en ils fatgs da contribuziun

Art.  73 1 Cunter decisiuns dal departament davart contribuziuns, per las qualas i n'exista nagin dretg legal, po vegnir fatg recurs tar la regenza. Quella decida definitivamain.

Barat da datas

Art.  74 1 Per   ademplir   lur   incumbensas   han   l'uffizi   sco   er   l'uffizi   ch'è   cumpetent   per l'agricultura il dretg da barattar las datas da persunas e da manaschi ch'èn avant maun   tar   els   en   il   sectur   da   l'agricultura,   da   la   sanadad   dals   animals,   dals medicaments veterinars, da las victualias e da la protecziun dals animals.

2 Cun   agid   d'ina   procedura   d'invista   pon   las   datas   er   vegnir   fatgas   accessiblas vicendaivlamain.

Delegaziun d'incumbensas

Art.  75 1 La regenza po delegar las suandantas incumbensas a terzas persunas u las liquidar en collavuraziun cun auters posts dal stadi:

a)

controllar fatschentas da commerzi en detagl en il senn da la legislaziun davart ils products terapeutics;

manar bancas da datas;

dismetter products secundars animals;

b)

c)

19

914.000

d)

controllar   tratgas   d'animals   da   cumpagnia,   tratgas   da   selvaschina   e   tratgas d'animals d'experiment sco er negozis d'animals, affars zoologics, pensiuns d'animals, circus e curtins zoologics.

12. Disposiziuns penalas

Art.  76

Chastiabladad 1. violaziun da l'obligaziun da dumandar ina permissiun 1 Tgi   che   pratitgescha   u   tgi   che   sa   recumonda   senza   permissiun   per   ina   da   las professiuns   suttamessas   a   l'obligaziun   da   dumandar   ina   permissiun   tenor   questa lescha u tenor ils relaschs che sa basan sin quella, vegn chastià cun multa fin a 20 000 francs.

2 Indrizs, apparats e substanzas che servan a pratitgar ina professiun scumandada vegnan confiscads senza indemnisaziun.

2. periclitaziun tras animals

Art.  76a * 1 Cun ina multa vegn chastià, tgi che:

a)

b)

na tegna betg a ferm en moda suffizienta in animal privlus;

chaschuna in privel per umans u per chaussas cun provocar, cun spaventar u cun liberar senza dretg animals;

chatscha in animal sin umans u sin auters animals;

na  retegna  betg  in  animal  che  stat  sut  sia  surveglianza  d'attatgar  umans  u auters animals.

c)

d)

2 Sch'igl è avant maun ina cuntravenziun cunter l'alinea 1, po l'uffizi ordinar che l'animal vegnia mazzà.

3. ulteriuras cuntravenziuns *

Art.  77 1 Tgi  che  violescha  sapientivamain  u  per  negligientscha  questa  lescha  u  relaschs chantunals u communals che sa basan sin quella, vegn chastià cun multa fin a 20 000 francs.

Persunas giuridicas e societads

Art.  78 1 Sch'i vegn commessa ina cuntravenziun cun procurar las fatschentas d'ina persuna giuridica,   d'ina   societad   collectiva   u   commanditara,   d'ina   firma   singula   u   d'ina collectivitad   senza   persunalitad   giuridica   u   uschiglio   cun   exequir   fatschentas   u servetschs   per   in'autra   persuna,   pon   vegnir   applitgadas   las   disposiziuns correspundentas dal dretg penal administrativ federal.

20

914.000

Surannaziun

Art.  79 1 Cuntravenziuns   cunter   questa   lescha   u   cunter   relaschs   che   sa   basan   sin   quella suranneschan   entaifer   2   onns   dapi   che   l'act   chastiabel   è   vegnì   terminà.   La surannaziun absoluta entra en vigur suenter 5 onns. Il chasti d'ina cuntravenziun surannescha en 5 onns.

Cumpetenza e procedura

Art.  80 * 1 Surpassaments   da   questa   lescha,   da   sias   disposiziuns   executivas   sco   er   da   la legislaziun   federala   surordinada   respectiva   vegnan   giuditgads   da   l'autoritad administrativa   chantunala   cumpetenta   tenor   las   disposiziuns   davart   la   procedura penala davant autoritads administrativas.

13. Disposiziuns finalas

Aboliziun dal dretg vertent

Art.  81 1 Cun l'entrada en vigur da questa lescha vegn abolida la lescha davart ils fatgs da veterinari dals 25 da settember 19945).

Art.  82 Disposiziuns transitoricas 1 Per proceduras pendentas sto vegnir applitgà il dretg nov.

2 Las persunas che pratitgavan – gia durant ils ultims 3 mais avant l'entrada en vigur da questa lescha – cun u senza permissiun, legalmain e regularmain, ina professiun per la tgira da la sanadad dals animals en il chantun, han il dretg da pratitgar questa professiun er vinavant. Ellas ston dentant s'annunziar entaifer 3 mais dapi l'entrada en vigur da questa lescha tar l'uffizi e resguardar las obligaziuns da professiun e da cumportament da questa lescha.

3 Sch'ina   persuna   chala   cun   l'activitad   ch'ella   pratitgava   legalmain   e   senza permissiun   gia   avant   l'entrada   en   vigur   da   questa   lescha,   sto   ella   dumandar   ina permissiun tenor ils artitgels 13 ss. da questa lescha, sch'ella cumenza puspè cun sia activitad.

Referendum, entrada en vigur

Art.  83 1 Questa lescha è suttamessa al referendum facultativ6).

2 La regenza fixescha il termin da l'entrada en vigur7) da questa lescha.

5) CUL 1994, 3126 6)

Il termin da referendum è scadì ils 12 da december 2007. Entaifer quest termin n'èn vegnids inoltrads nagins referendums.

7) mess en vigur cun CR dals 11 da november 2008 per il 1. da december 2008

21

914.000

Tabella da las modificaziuns - tenor conclus

Conclus 30-08-2007 16-06-2010 16-06-2010 16-06-2010 19-10-2011 19-10-2011 19-10-2011 19-10-2011 19-10-2011 19-10-2011 19-10-2011 19-10-2011 19-10-2011 19-10-2011 19-10-2011 18-11-2014 18-11-2014 18-11-2014 18-11-2014

Entrada en vigur 01-12-2008 01-01-2011 01-01-2011 01-01-2011 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-01-2016 01-01-2016 01-01-2016 01-01-2016

Element relasch Art. 76a Art. 77 Art. 80 Art. 32 al. 1 Titel 5.

Art. 34 Art. 35 al. 1 Art. 37 Art. 38 Art. 49 al. 1 Art. 50 al. 1, 1.

Art. 51 al. 1, 5.

Art. 52 al. 1 Art. 52 al. 2, 10.

Art. 31 al. 2 Art. 31 al. 3 Art. 35 al. 1, 1.

Art. 36 al. 1

Modificaziun emprima versiun integraziun midada dal titel revisiun totala midada midada revisiun totala midada revisiun totala revisiun totala midada midada midada midada midada midada midada midada midada

Publicaziun en la CUL - 2010, 2414 2010, 2414 2010, 2414 - - - - - - - - - - - 2014-031 2014-031 2014-031 2014-031

22

914.000

Tabella da las modificaziuns - tenor element

Element relasch Art. 31 al. 2 Art. 31 al. 3 Art. 32 al. 1 Titel 5.

Art. 34 Art. 35 al. 1 Art. 35 al. 1, 1.

Art. 36 al. 1 Art. 37 Art. 38 Art. 49 al. 1 Art. 50 al. 1, 1.

Art. 51 al. 1, 5.

Art. 52 al. 1 Art. 52 al. 2, 10.

Art. 76a Art. 77 Art. 80

Conclus 30-08-2007 18-11-2014 18-11-2014 19-10-2011 19-10-2011 19-10-2011 19-10-2011 18-11-2014 18-11-2014 19-10-2011 19-10-2011 19-10-2011 19-10-2011 19-10-2011 19-10-2011 19-10-2011 16-06-2010 16-06-2010 16-06-2010

Entrada en vigur 01-12-2008 01-01-2016 01-01-2016 01-12-2012 01-12-2012 01-12-2012 01-12-2012 01-01-2016 01-01-2016 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-01-2011 01-01-2011 01-01-2011

Modificaziun emprima versiun midada midada midada midada revisiun totala midada midada midada revisiun totala revisiun totala midada midada midada midada midada integraziun midada dal titel revisiun totala

Publicaziun en la CUL - 2014-031 2014-031 - - - - 2014-031 2014-031 - - - - - - - 2010, 2414 2010, 2414 2010, 2414

23